wannaphong/clean_thaiwikipedia huggingface dataset:
# เจ้าชายจอร์จ วัลเดมาร์แห่งเดนมาร์ก
เจ้าชายจอร์จ วัลเดมาร์แห่งเดนมาร์ก (; 16 เมษายน ค.ศ. 1920 - 29 กันยายน ค.ศ. 1986) เป็นเจ้าชายแห่งเดนมาร์ก ทรงเป็นพระโอรสพระองค์แรกใน เจ้าชายแอกเซิลแห่งเดนมาร์ก กับ เจ้าหญิงมาร์กาเรธาแห่งเดนมาร์ก เป็นพระญาติชั้นที่ 1 ใน สมเด็จพระราชาธิบดีอัลแบร์ที่ 2 แห่งเบลเยียม และ สมเด็จพระราชาธิบดีฮารัลด์ที่ 5 แห่งนอร์เวย์ และเป็นพระญาติชั้นที่ 2 ใน เจ้าชายฟิลิป ดยุกแห่งเอดินบะระ

 เสกสมรส 
พระองค์ทรงเสกสมรสกับ แอนน์ โบวส์-ลีออน เมื่อวันที่ 16 กันยายน ค.ศ. 1950 ซึ่งแอนน์ โบวส์-ลีออน มีศักดิ์เป็นพระญาติชั้นที่หนึ่งในสมเด็จพระราชินีนาถเอลิซาเบธที่ 2 แห่งสหราชอาณาจักร ทั้ง 2 พบกันเนื่องจากเจ้าชายทรงปฏิบัติงานเป็นทูตอยู่ กรุงลอนดอน แต่ทั้ง 2 ไม่มีพระบุตรร่วมกัน

 พระอิสริยยศ 
16 เมษายน 1920 - 29 กันยายน ค.ศ. 1986 : เจ้าชายจอร์จ วัลเดมาร์แห่งเดนมาร์ก
# อัศวัตถามา
อัศวัตถามา (สันสกฤต: अश्वत्थामा) มีอีกชื่อคือ เทราณี เป็นบุตรชายของโทรณาจารย์ ครูสอนวิชาอาวุธผู้ยิ่งใหญ่แห่งราชสำนักนครหัสตินาปุระ และเป็นหลานของฤๅษีภรัทวาชะ อัศวัตถามาเป็นมหารถี (นักรบ) ผู้ยิ่งใหญ่ ซึ่งอยู่ในฝั่งเการพที่ต่อสู้กับฝั่งปาณฑพ อัศวัตถามาถือว่าเป็นอวตารหนึ่งใน 19 อวตารของพระศิวะ หนึ่งในพระตรีมูรติทั้ง 3 พระองค์ อัศวถามาได้ร่วมทำสงครามกุรุเกษตรโดยอยู่ฝั่งเการพเพราะอัศวัตถามาเป็นสหายของทุรโยธน์ พี่ชายคนโตของพี่น้องเการพ ด้วยเหตุนี้อัศวัตถามาจึงเข้าร่วมกับฝั่งเการพในสงครามทุ่งกุรุเกษตร อัศวัตถามาถือว่าเป็นนักรบไม่กี่คนของฝั่งเการพที่ไม่ตายในสงครามทุ่งกุรุเกษตร และในตอนท้ายของมหากาพย์มหาภารตะ อัศวัตถามาได้แอบเข้าไปสังหารธฤษฏัทยุมนะ ศิขัณฑิน อุปปาณฑพ และเหล่าทหารของฝั่งปาณฑพ นอกจากนี้ยังใช้ศรพรหมเศียรพยายามฆ่าบุตรในครรภ์ของนางอุตตรา ชายาของอภิมันยุ พระกฤษณะจึงใช้จักรสุทรรศนะตัดอัญมณีบนหน้าผากของอัศวัตถามาออกพร้อมกับสาปให้อัศวัตถามามีหน้าตาหน้าเกลียดมีเลือดไหลออกจากร่างและไม่มีวันตายจนกว่าจะถึงการสิ้นสุดของโลกพร้อมกับต้องเร่ร่อนไม่มีใครจำได้ตลอดชั่วกัลปาวสาน
# สปอติฟาย
สปอติฟาย  เป็นบริการสตรีมเพลง พอดแคสต์ และวิดีโอที่เปิดบริการอย่างเป็นทางการในวันที่ 7 ตุลาคม ค.ศ. 2008 สปอติฟายพัฒนาโดยบริษัทสตาร์ตอัปชื่อ สปอติฟายเอบี ในสต็อกโฮล์ม ประเทศสวีเดน สปอติฟายจัดหาเนื้อหาที่มีการจัดการสิทธิดิจิทัลจากค่ายเพลงและบริษัทสื่อต่าง ๆ สปอติฟายเป็นบริการฟรีเมียม หมายความว่า คุณลักษณะหลักของบริการไม่เสียค่าใช้จ่ายแต่มีโฆษณาสนับสนุน ขณะที่คุณลักษณะเพิ่มเติมมีค่าใช้จ่ายแบบเหมาจ่าย คุณลักษณะดังกล่าวรวมถึงคุณภาพสตรีมมิงที่ดีกว่า และการดาวน์โหลดเพลงโดยไม่ต้องเชื่อมต่ออินเทอร์เน็ต

สปอติฟายมีให้บริการในยุโรป อเมริกา ออสเตรเลีย นิวซีแลนด์ เกือบทั้งหมด และบางส่วนในเอเชีย บริการมีรองรับอุปกรณ์สมัยใหม่ รวมถึงคอมพิวเตอร์ระบบปฏิบัติการวินโดวส์ แม็กโอเอส และลินุกซ์ และสมาร์ตโฟนและแท็บเล็ตระบบปฏิบัติการไอโอเอสและแอนดรอยด์ ผู้บริการสามารถค้นหาเพลงโดยป้อนพารามิเตอร์ เช่น ศิลปิน อัลบั้มเพลง แนวเพลง เพลย์ลิสต์ หรือค่ายเพลง ผู้ใช้สามารถสร้าง แก้ไข และแบ่งปันเพลย์ลิสต์ แบ่งปันเพลงบนสื่อสังคม และสร้างเพลย์ลิสต์ร่วมกับผู้ใช้คนอื่น สปอติฟายสามารถใช้เข้าถึงเพลงได้มากกว่า 30 ล้านเพลง นับถึงเดือนมิถุนายน ค.ศ. 2017 สปอติฟายมีผู้ใช้ใช้งานมากกว่า 140 ล้านคน และมีผู้ใช้สมัครแบบเสียเงินมากกว่า 60 ล้านคนภายในเดือนกรกฎาคม ค.ศ. 2017

สปอติฟายได้เปิดให้บริการในประเทศไทยอย่างเป็นทางการในวันที่ 22 สิงหาคม ค.ศ. 2017
# สมีร ธรรมาธิการี
สมีร ธรรมาธิการี หรือชื่อในภาษาฮินดู समीर धर्माधिकारी (เกิด 26 กันยายน ค.ศ. 1978) เป็นนักแสดงชายชาวอินเดีย มีชื่อเสียงโด่งดังจากบท พระเจ้าสุทโธทนะ จากซีรีส์เรื่อง พระพุทธเจ้า มหาศาสดาโลก, พระเจ้าพินทุสาร จากซีรีส์เรื่อง อโศกมหาราช และบทบาท ท้าวศานตนุ ในซีรีส์เรื่อง มหาภารตะ

 ผลงานการแสดง 

 ภาพยนตร์ 
 ปี  เรื่อง  บท  สถานที่ที่ฉาย  ภาษา  หมายเหตุ 1999  Nirmala Machindra Kamble  Shyamrao 'Guruji' Kamble  Film  Marathi  1999  Dil Kya Kare   Film  Hindi  2002  Quicksand  Handsome Private  Film  English  Directed by Sam Firstenberg 2003  Satta Vivek M. Chauhan  Film  Hindi  Directed by Madhur Bhandarkar with co-star Raveena Tandon 2004  Agnipankh  Sameer Kelkar  Film  Hindi  2004  Raincoat  Alok  Film  Hindi  2005  Nigehbaan: The Third Eye  Vikram  Film  Hindi  2006  " katputli"  dev  film  Hindi  2006  Restaurant   Film  Marathi  2006  Manoranjan: The Entertainment  Adbhut Kumar / Saral Kumar  Film  Hindi  2006  Rafta Rafta: The Speed  Akshay  Film  Hindi  2007  Game  Ronnie / Rahul  Film  Hindi  2007  Nirop  Shekhar  Film  Marathi  National award winning film 2008  Mumbai Meri Jaan  Ajay Pradhan  Film  Hindi  2008  Rang Rasiya  Sayaji Rao Gaekwad  Film  Hindi  2009  For Real  Deepak Choudhury  Film  English   2009  Samaantar  Keshav's biological son  Film  Marathi  2010  Lalbaug Paral  Mahendra Seth  Film  Marathi  2012  Baburao La Pakda   Film  Marathi    Maat  Ajay Deshmukh  Film  Hindi  released 2014  Singham Returns  Kishore Kamat  Film  Hindi  2014  Pyaar Vali Love Story  Prasad Vinayak Bandekar  Film  Marathi   2015  Prem Ratan Dhan Payo  King of Pritampur (Cameo)  Film  Hindi 

ละครโทรทัศน์
 ปี ออกอากาศ บท หมายเหตุ 2003พระมหาวิษณุ ผู้หยั่งรู้ Manu 2011-12Yahaaan Main Ghar Ghar Kheli Raj SinghaniaSupporting Role2008-09Main Teri Parchhain Hoon 
| Siddharth Tyagi
|Lead Role
|style="text-align:center;"|
|-
|2009
!scope="row"|Jhansi Ki Rani|Gangadarrao Newalkar
|Supporting Role
|style="text-align:center;"| 
|-
|2012
!scope="row"| Fear Files: Darr Ki Sacchi Tasvirein|
|Episodic Role
|style="text-align:center;"|
|-
| 2013 
!scope="row"|พระพุทธเจ้า มหาศาสดาโลก 
|พระเจ้าสุทโธทนะ
| Supporting Role
|style="text-align:center;"|
|-
| 2013
!scope="row"|มหาภารตะ|ท้าวศานตนุ
| Cameo
|style="text-align:center;"|
|-
| 2015-2016
!scope="row"|อโศกมหาราช|พระเจ้าพินทุสาร
| Supporting Role
|style="text-align:center;"|
|-
|2016
!scope="row"|Adaalat (season 2)Public Prosecutor Mr.Gujral Recurring Role2017Iss Pyaar Ko Kya Naam Doon (season 3)
|
|
|
|-
|2017-ปัจจุบัน
|!scope="row"|บาจิราว มหาเสนายอดนักรบ''Chhatrapati ShahuSupporting Role
# โรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน
โรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน  สังกัด คณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน วิทยาเขตสกลนคร ก่อตั้งโดยขอใช้หลักสูตรจากมหาวิทยาลัยเทคโนโลยีราชมงคลล้านนา ก่อตั้งขึ้นในปีพ.ศ. 2553 สภามหาวิทยาลัยเทคโนโลยีราชมงคลอีสาน ได้อนุมัติจัดตั้งเป็น “ฝ่ายโรงเรียนสาธิตเตรียมวิศวกรรมและเทคโนโลยี ”  ให้อยู่ภายใต้การกำกับดูแลของคณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน วิทยาเขตสกลนคร ข้อมูลเกี่ยวกับโรงเรียนสาธิตเตรียมวิศวกรรมและเทคโนโลยี

 หลักสูตร 
 หลักสูตรที่เปิดสอนในโรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสานระบบฐานข้อมูลหลักสูตรโรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน ประเภทวิชา       ประกาศนียบัตรวิชาชีพ (ปวช.)เตรียมวิศวกรรมศาสตร์หลักสูตรประกาศนียบัตรวิชาชีพเตรียมวิศวกรรมศาสตร์ (ปวช.เตรียมวิศวกรรมศาสตร์)
สาขาวิชาโยธา
สาขาวิชาไฟฟ้าและอิเล็กทรอนิกส์
สาขาวิชาเครื่องกลเตรียมบริหารธุรกิจหลักสูตรประกาศนียบัตรวิชาชีพเตรียมบริหารธุรกิจ (ปวช.เตรียมบริหารธุรกิจ)
สาขาวิชาการบัญชี

 แหล่งข้อมูลอื่น 

 เว็บไซต์หลักของโรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน 

สาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน
สาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน
สาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน
หมวดหมู่:อำเภอพังโคน
หมวดหมู่:มหาวิทยาลัยเทคโนโลยีราชมงคลอีสาน
# ว็อล์ฟรัม ฟ็อน ริชท์โฮเฟิน
ว็อล์ฟรัม ไฟรแฮร์ ฟ็อน ริชท์โฮเฟิน  เป็นจอมพลแห่งลุฟท์วัฟเฟอ (กองทัพอากาศเยอรมัน) ของนาซีเยอรมนีในช่วงสงครามโลกครั้งที่สอง ริชท์โฮเฟินเกิดเมื่อ ค.ศ. 1895 ในครอบครัวชาวปรัสเซีย ต่อมาเขาได้เข้าร่วมกองทัพจักรวรรดิเยอรมัน โดยเริ่มต้นจากการเป็นทหารม้าใน ค.ศ. 1913

ในช่วงสงครามโลกครั้งที่หนึ่ง ริชท์โฮเฟินร่วมรบในแนวรบด้านตะวันตก ความดีความชอบทำให้ริชท์โฮเฟินได้รับเครื่องอิสริยาภรณ์กางเขนเหล็กชั้นที่สอง ใน ค.ศ. 1915 เขาถูกส่งตัวไปแนวรบด้านตะวันออกและอยู่ที่นั่นจนถึง ค.ศ. 1917 เขาเป็นลูกพี่ลูกน้องกับโลทาร์ ฟ็อน ริชท์โฮเฟิน และมันเฟรท ฟ็อน ริชท์โฮเฟิน ซึ่งเป็นนักบินเครื่องบินรบและสนับสนุนให้เขาเข้าร่วมลุฟท์ชไตรท์เคร็ฟเทอ (กองทัพอากาศจักรวรรดิเยอรมัน) เขาทำตามและได้เข้าร่วมกับหน่วยของมันเฟรท ในภารกิจแรกของว็อล์ฟรัมกับมันเฟรทเมื่อวันที่ 21 เมษายน ค.ศ. 1918 มันเฟรทเสียชีวิตในการปฏิบัติหน้าที่ ว็อล์ฟรัมยังทำงานต่อจนสงครามสงบลงในเดือนพฤศจิกายน ค.ศ. 1918 โลทาร์รอดชีวิตในสงครามแต่เสียชีวิตจากอุบัติเหตุการบินใน ค.ศ. 1922
# จักรพรรดิหลิวซ่งอู่
จักรพรรดิหลิวซ่งอู่ (, 16 เมษายน 363 – 26 มิถุนายน 422) พระนามเดิม หลิวยฺวี่  พระนามรอง เต๋อซิ่ง  ปฐมจักรพรรดิราชวงศ์หลิวซ่งแห่งยุคราชวงศ์เหนือ-ใต้

จักรพรรดิหลิวซ่งอู่ประสูติเมื่อวันที่ 16 เมษายน ค.ศ. 363 พระราชบิดาของพระองค์คือ หลิวเฉียว ทายาทรุ่นที่ 20 ซึ่งสืบสายพระโลหิตจาก ฉู่กงหวัง เล่าเจียว  พระราชอนุชาใน จักรพรรดิฮั่นเกาจู่ ปฐมจักรพรรดิ ราชวงศ์ฮั่นตะวันตก ส่วนพระราชมารดาคือ เจ้าอันจง ซึ่งสิ้นพระชนม์หลังจากประสูติพระองค์ได้ไม่นานเมื่อจักรพรรดิอู่ตี้สถาปนาราชวงศ์หลิวซ่งใน ค.ศ. 420 ก็ได้สถาปนาพระราชมารดาที่สิ้นพระชนม์ไปแล้วให้มีสถานะเทียบเท่าพระพันปีหลวงมีพระนามว่า จักรพรรดินีเซี่ยวมู่  และได้สถาปนาพระราชบิดาที่สิ้นพระชนม์ไปแล้วเป็น จักรพรรดิเซี่ยวมู่  

ใน ค.ศ. 420 หลิวอวี้ซึ่งขณะนั้นเป็นขุนศึกแห่ง ราชวงศ์จิ้นตะวันออก ได้ทำการปลด จักรพรรดิจิ้นกง ลงจากราชบัลลังก์ทำให้ราชวงศ์จิ้นตะวันออกสิ้นสุดลงพร้อมกับสถาปนาตนเองขึ้นเป็นจักรพรรดิหลิวซ่งอู่มีนามศักราชว่า หยงฉู่  แต่ครองราชบัลลังก์ได้เพียง 2 ปีก็สวรรคตเมื่อ ค.ศ. 422 โดยมีองค์ชาย หลิวอี้ฝู ที่รัชทายาทขึ้นสืบราชบัลลังก์ต่อมาเป็น จักรพรรดิหลิวซ่งเฉ่า

อู่
หมวดหมู่:บุคคลในยุคราชวงศ์จิ้น
หมวดหมู่:บุคคลในยุคราชวงศ์จิ้นตะวันออก
หมวดหมู่:พระมหากษัตริย์ผู้ทรงก่อตั้ง
# เทศบาลตำบลชลบถวิบูลย์
ชลบถวิบูลย์ [ชน-ละ-บด-วิ-บูน] เป็นเทศบาลตำบลแห่งหนึ่งที่ตั้งอยู่ในอำเภอชนบท จังหวัดขอนแก่น ได้รับการเปลี่ยนแปลงสภาพมาจากองค์การบริหารส่วนตำบลชนบท เมื่อ พ.ศ. 2552

 ที่ตั้งและอาณาเขต 
เทศบาลตำบลชลบถวิบูลย์ ห่างจากเทศบาลนครขอนแก่นประมาณ 60 กิโลเมตร และห่างจากกรุงเทพมหานครประมาณ 442 กิโลเมตร ซึ่งมีอาณาเขต ดังนี้
 ทิศเหนือ จรดกับเขตองค์การบริหารส่วนตำบลศรีบุญเรือง
 ทิศตะวันออก จรดกับเขตองค์การบริหารส่วนตำบลกุดเค้า อำเภอมัญจาคีรี
 ทิศใต้ จรดกับเขตองค์การบริหารส่วนตำบลกุดเพียงขอม, เขตองค์การบริหารส่วนตำบลโนนพะยอม
 ทิศตะวันตก จรดกับเขตเทศบาลตำบลชนบท

 ประวัติ 
จากประกาศกระทรวงมหาดไทย เรื่อง การจัดตั้งองค์การบริหารส่วนตำบล เมื่อวันที่ 19 มกราคม พ.ศ. 2539 จึงทำให้ สภาตำบลชนบท ได้รับการเปลี่ยนแปลงฐานะเป็น องค์การบริหารส่วนตำบลชนบท ครอบคลุมพื้นที่ตำบลชนบท 4 หมู่บ้าน (นอกเขตเทศบาลตำบลชนบท) ซึ่งนับว่าเป็นองค์การบริหารส่วนตำบลขนาดเล็ก ต่อมาใน พ.ศ. 2551 จึงได้ยกฐานะเป็นองค์การบริหารส่วนตำบลขนาดกลางhttps://tambonchonnaboth.wordpress.com/

จนกระทั่ง พ.ศ. 2552 องค์การบริหารส่วนตำบลชนบท ได้รับการเปลี่ยนแปลงสภาพจากองค์การบริหารส่วนตำบลเป็นเทศบาลตำบล พร้อมขอเปลี่ยนชื่อเป็น เทศบาลตำบลชลบถวิบูลย์ เพื่อความสอดคล้องกับชื่อเมืองเก่าในอดีต

 การปกครอง 
เทศบาลตำบลชลบถวิบูลย์ ครอบคลุมพื้นที่บางส่วนของตำบลชนบท (นอกเขตเทศบาลตำบลชนบท) หมู่บ้านที่อยู่ในเขตเทศบาล ได้แก่

หมู่ที่ 3 บ้านคุ้มน้อยบางส่วน (นอกเขตเทศบาลตำบลชนบท)หมู่ที่ 4 บ้านคุ้มศิวิไลย์บางส่วน (นอกเขตเทศบาลตำบลชนบท)หมู่ที่ 5 บ้านท่าข่อยทั้งหมดหมู่ที่ 6 บ้านท่านางเลื่อนทั้งหมดหมู่ที่ 7 บ้านดอนข่าทั้งหมดหมู่ที่ 8 บ้านนาขามเปี้ยทั้งหมดหมู่ที่ 9 บ้านนาดอกไม้ทั้งหมดหมู่ที่ 10 บ้านคุ้มกกโกบางส่วน (นอกเขตเทศบาลตำบลชนบท)หมู่ที่ 12 บ้านคุ้มโนนสะอาดบางส่วน (นอกเขตเทศบาลตำบลชนบท)หมู่ที่ 13 บ้านท่าข่อยใต้ทั้งหมด
# โอเบิร์พฟัลทซ์
โอเบิร์พฟัลทซ์  หรือชื่อในภาษาอังกฤษคือ อัปเปอร์พาลาทิเนต  เป็นหนึ่งในเจ็ดส่วนภูมิภาค (เรกีรุงส์เบิทเซียร์ค) ของรัฐบาวาเรีย ประเทศเยอรมนี ตั้งอยู่ทางตะวันออกเฉียงเหนือของรัฐบาวาเรีย มีศูนย์กลางอยู่ที่เมืองเรเกินส์บวร์ค
 อ้างอิง
# เทศบาลตำบลชนบท
เทศบาลตำบลชนบท เป็นเทศบาลตำบลแห่งหนึ่งที่ตั้งอยู่ในอำเภอชนบท จังหวัดขอนแก่น เป็นชุมชนเมืองศูนย์กลางทางการปกครองและเศรษฐกิจของอำเภอชนบท

 ที่ตั้งและอาณาเขต 
เทศบาลตำบลชนบทห่างจากเทศบาลนครขอนแก่นประมาณ 60 กิโลเมตร และห่างจากกรุงเทพมหานครประมาณ 442 กิโลเมตร ซึ่งมีอาณาเขต ดังนี้
 ทิศเหนือ จรดเขตองค์การบริหารส่วนตำบลศรีบุญเรือง
 ทิศตะวันออก จรดเขตเทศบาลตำบลชลบถวิบูลย์
 ทิศใต้ จรดเขตเทศบาลตำบลชลบถวิบูลย์
 ทิศตะวันตก จรดเขตเทศบาลตำบลชลบถวิบูลย์

 ประวัติ 
พ.ศ. 2490 ไทยตำบลดอทคอม. "ข้อมูลตำบลชนบท อำเภอชนบท ขอนแก่น" [ออนไลน์]. เข้าถึงได้จาก:http://www.thaitambon.com/tambon/401801   (ม.ป.ป.). สืบค้น 26 สิงหาคม 2560.ทางราชการมีการจัดตั้งอำเภอชนบท ขึ้นมาใหม่บริเวณเมืองชลบถวิบูลย์เดิม เมื่อครั้งถูกยุบลงเป็นแค่ตำบลหนึ่งในอำเภอบ้านไผ่ และเมือวันที่ 9 เมษายน พ.ศ. 2506 ได้มีการจัดตั้ง "สุขาภิบาลชนบท" ขึ้นด้วย"ประกาศกระทรวงมหาดไทย เรื่องตั้งสุขาภิบาลชนบท อำเภอบ้านไผ่ จังหวัดขอนแก่น.PDFราชกิจจานุเบกษา. 80.(38):1190. 23 เมษายน 2506. จนกระทั่งเมื่อปี พ.ศ. 2542 ได้รับการเปลี่ยนแปลงฐานะเป็น "เทศบาลตำบลชนบท"

 การปกครอง 
เทศบาลตำบลชนบท ครอบคลุมพื้นที่ตำบลชนบทบางส่วนและตำบลศรีบุญเรืองบางส่วน จำนวน 11 หมู่บ้าน ได้แก่

ตำบลชนบทตำบลศริบุญเรืองหมู่ 1ชุมชนคุ้มเหนือหมู่ 1ชุมชนชนบทหมู่ 2ชุมชนคุ้มวัดโพธิ์หมู่ 2ชุมชนคุ้มใต้หมู่ 3ชุมชนคุ้มน้อยหมู่ 3ชุมชนคุ้มขี้เถ้าหมู่ 4ชุมชนคุ้มศิวิไลย์หมู่ 4ชุมชนคุ้มท่าหมู่ 10ชุมชนคุ้มกกโกหมู่ 11ชุมชนคุ้มหนองกองแก้วหมู่ 12ชุมชนคุ้มโนนสะอาด
# สถานีรถไฟเท็นโนจิ
สถานีรถไฟเท็นโนจิ  เป็นสถานีรถไฟในนครโอซากะ จังหวัดโอซากะ ประเทศญี่ปุ่น ให้บริการทั้งรถไฟของJR ตะวันตก และรถไฟใต้ดินเทศบาลโอซากะ นอกจากนี้ ยังเชื่อมต่อกับรถรางสายอุเอะมะชิที่สถานีเท็นโนจิมะเอะซึ่งตั้งอยู่ด้านหน้าสถานีแห่งนี้

 ชานชาลา 
 ของ JR ตะวันตก 
290px|thumb|โถงผู้โดยสารของสถานี JR
290px|thumb|ชานชาลาของรถไฟ JR สายฮันวะ

 สายวงแหวนโอซากะ - 2 ชานชาลาเกาะกลาง 3 ทางรถไฟ

 สายยามาโตจิ - 2 ชานชาลาเกาะกลาง 4 ทางรถไฟ

+ แผนผังทางรถไฟบริเวณสถานี 25px|link=บริษัทรถไฟญี่ปุ่นตะวันตก เท็นโนจิ สายวงแหวนโอซากะสู่เคียวบะชิสายหลักคันไซ(สายยามาโตจิ)สู่ JR นัมบะ480px|Track layout between Imamiya และTennōji สายวงแหวนโอซากะสู่นิชิคุโจสายหลักคันไซ(สายยามาโตจิ)สู่นาระ สายฮันวะสู่วากายามะ
 ของรถไฟใต้ดินเทศบาล 
thumb|290x290px|ชานชาลาของรถไฟใต้ดินเทศบาลสายมิโดซุจิ
 20px|link=สายมิโดซุจิ สายมิโดซุจิ
 สถานีมี 1 ชานชาลาด้านข้าง และ 1 ชานชาลาเกาะกลาง พร้อม 3 ทางรถไฟ

 20px|link=สายทานิมาชิ สายทานิมาชิ
 สถานีมี 2 ชานชาลาด้านข้าง พร้อม 2 ทางรถไฟ
# ฟลอยด์ เมย์เวทเธอร์ จูเนียร์ ปะทะ คอนเนอร์ แม็คเกรเกอร์
ฟลอยด์ เมย์เวทเธอร์ จูเนียร์ ปะทะ คอนเนอร์ แม็คเกรเกอร์  หรือที่รู้จักกันดีในชื่อ เดอะมันนี่ไฟท์ Money Fight world tour circus begins mmajunkie.com 2017/07 เป็นแมทช์มวยสากลอาชีพ ระหว่างสถิติไร้พ่าย 11 ครั้ง แชมป์โลกมวยสากลอาชีพ 5 รุ่น ฟลอยด์ เมย์เวทเธอร์ จูเนียร์ กับแชมป์โลกศิลปะการต่อสู้แบบผสม 2 รุ่น และแชมป์ UFC รุ่นไลท์เวท คอนเนอร์ แม็คเกรเกอร์ โดยเมย์เวทเธอร์พยายามจะล่าสถิติการชกมวยสากลอาชีพของเขาด้วยสถิติไร้พ่าย (50–0) ให้เหนือกว่าสถิติเดิมอยู่ที่ 49–0 ของนักมวยสากลอาชีพ ,หอเกียรติยศ และตำนานรอคกี มาร์ซีอาโน ในขณะที่แม็คเกรเกอร์ เปิดตัวการชกมวยอาชีพของเขา และจะพยายามเป็นนักมวยสากลอาชีพคนแรกที่เอาชนะ เมย์เวทเธอร์ โดยจัดขึ้นในวันที่ 26 สิงหาคม ค.ศ. 2017 ในสนามทีโมบายล์ อารีนา, เมืองพาราไดซ์, รัฐเนวาดา, สหรัฐอเมริกา

เบื้องหลัง

แม้ว่าจะประสบความสำเร็จในการส่งเสริมศิลปะการต่อสู้แบบผสมผสานของ UFC คอนเนอร์ แม็คเกรเกอร์ ยังรักษาความสนใจในการแข่งขันอีกครั้งและความบันเทิงมวย เดอะมันนี่ไฟท์ กับ ฟลอยด์ เมย์เวทเธอร์ จูเนียร์ เมย์เวทเธอร์ ได้มีการพูดคุยกับ เฟรดดี โรช เพื่อฝึกเขาในการเจอกับ แม็คเกรเกอร์ ที่จะเกิดขึ้นนี้ ประธาน UFC ดานา ไวต์ ได้แถลงข่าวลือเกี่ยวกับการต่อสู้กับเมย์เวทเธอร์ ในรายการ The Dan Patrick Show ระบุว่าเมย์เวทเธอร์ จะต้องเซ็นสัญญาชกกับเขาตั้งแต่แม็คเกรเกอร์อยู่ภายใต้สัญญากับ UFC

คู่ชก

รายละเอียดการต่อสู้
การถ่ายทอดสดทางโทรทัศน์
ในประเทศ
ในสหรัฐอเมริกา การต่อสู้จะได้รับการถ่ายทอดสดทางโทรทัศน์ใน Showtime pay-per-view มีให้บริการผ่านทางผู้ให้บริการโทรทัศน์แบบดั้งเดิมและบริการดิจิทัลต่างๆรวมถึงเว็บไซต์ Showtime และบริการ UFC.tv ของ UFC นอกจากนี้ยังจัดฉายภาพยนตร์สาธารณะทาง Fathom Events ในวันที 10 กรกฎาคม ค.ศ. 2017 มีการประกาศว่าการกำหนดราคาสำหรับ PPV ในสหรัฐอเมริกาเพื่อสะท้อนให้เห็นว่า Mayweather vs. Pacquiao โดยตั้งเป้าหมายไว้ที่ 89.95 ดอลล่าร์สหรัฐ (ด้วยค่าใช้จ่าย $ 10 เพิ่มเติมสำหรับระบบโทรทัศน์ความละเอียดสูง) นอกจากนี้ยังมีการประกาศอีกว่าฟ็อกซ์สปอร์ต (ผู้ถือลิขสิทธิ์โทรทัศน์ของ UFC) จะให้การเขียนโปรแกรมไหล่สำหรับการต่อสู้รวมทั้งการรายงานข่าวจาก UFC Tonight รวมไปถึงการเตรียมการแสดงและบัตรเบื้องต้น (เช่นเดียวกับการออกอากาศของฟ็อกซ์ กีฬา 1 ก่อนการจ่ายเงินต่อการดู UFC) ใน Fox and Fox Deportes 
ต่างประเทศ
 ประเทศ ช่องโทรทัศน์   SuperSport   Fox Premium   Main Event   DAZN   Belarus 5   Eleven Sports   Sport Klub   Canal Combate PPV   Mtel   Sport Klub RTL Televizija   CTN   ซีซีทีวี 5   CytaVision   Nova Sport 1   Viaplay PPV   Sky Pacific PPV   Viaplay PPV   Canal+   Silk Universal   DAZN   Cosmote Sport   Now TV PPV   Sport 1   Stöð 2 Sport   Sky Box Office   VEQTA   tvOne   UFC PPV   DAZN   Khabar   เคบีเอส 2   Viaplay PPV   Sport Klub   Astro PPV   Fox Sports   Sport Klub   Fox Sports   Sky Arena   Viaplay PPV   Cignal PPV   Cyfrowy Polsat PPV   Sport TV   Claro TV PPV   Pro TV   Channel One   Sport Klub   SuperSports PPV   Dajto   Sport Klub   SuperSport   beIN Sports   Viaplay PPV   DAZN   Eleven Sports   Varzish Sport   เวิร์คพอยท์ทีวี   S Sport   2+2   OSN Sports Box Office   Sky Box Office British Military via BFBS Sport   Showtime PPV US Military via AFN Sports   Uzreport TV   Kplus
# เจ้าหญิงแอนน์แห่งเดนมาร์ก
เจ้าหญิงแอนน์แห่งเดนมาร์ก (; 4 ธันวาคม ค.ศ. 1917 - 26 กันยายน ค.ศ. 1980) เป็นพระญาติชั้นที่หนึ่งในสมเด็จพระราชินีนาถเอลิซาเบธที่ 2 แห่งสหราชอาณาจักร และพระมารดาในแพทริก แอนสัน เอิร์ลที่ 5 แห่งลิชฟิลด์ และ เลดีเอลิซาเบธ เชคเกอร์ลีย์ พระองค์กลายเป็นเจ้าหญิงแห่งเดนมาร์กผ่านการแต่งงานครั้งที่สองของพระองค์

 พระประวัติ 
เจ้าหญิงแอนน์ทรงเป็นธิดาใน จอห์น โบวส์-ลีออน กับ นางเฟเนลลา ทรัฟฟิซ พระองค์ทรงมีศักดิ์เป็นพระญาติชั้นที่หนึ่งในสมเด็จพระราชินีนาถเอลิซาเบธที่ 2 เนื่องด้วย พระบิดาของพระองค์เป็นพระเชษฐาในสมเด็จพระราชินีเอลิซาเบธ พระราชชนนี

 เสกสมรสครั้งแรก 
พระองค์สมรสครั้งแรกกับโทมัส แอนสัน ไวเคานท์แอนสัน เมื่อวันที่ 28 เมษายน ค.ศ. 1938 เมื่อสมรส เธอได้รับตำแหน่งเป็น ไวเคานท์เตสแอนสัน มีบุตร 2 คน

 เสกสมรสครั้งที่ 2 
หลังจากหย่าร้างกับพระสวามีคนแรก พระองค์เข้าพิธีเสกสมรสครั้งที่ 2 กับ เจ้าชายจอร์จ วัลเดมาร์แห่งเดนมาร์ก เมื่อวันที่ 16 กันยายน ค.ศ. 1950 เธอได้รับพระอิสริยยศ เจ้าหญิงแห่งเดนมาร์ก แต่ไม่มีพระบุตรร่วมกัน

 สิ้นพระชนม์ 
เจ้าหญิงแอนน์สิ้นพระชนม์ด้วยพระอาการกล้ามเนื้อพระหทัยตาย ณ กรุงลอนดอน สิริพระชันษา 62 ปี
# เล่ห์ลับสลับร่าง (แก้ความกำกวม)
เล่ห์ลับสลับร่าง อาจหมายถึง
 เล่ห์ลับสลับร่าง นวนิยายในปี พ.ศ. 2545 ของนรอินทร์
 เล่ห์ลับสลับร่าง (ละครโทรทัศน์ พ.ศ. 2546)
 เล่ห์ลับสลับร่าง (ละครโทรทัศน์ พ.ศ. 2560)
# สถานีท่าอากาศยานคันไซ
สถานีท่าอากาศยานคันไซ  เป็นสถานีรถไฟซึ่งตั้งอยู่ภายในท่าอากาศยานนานาชาติคันไซ ตั้งอยู่ด้านหน้าทางทิศตะวันตกของอาคารผู้โดยสารหลังที่หนึ่ง มีผู้ให้บริการรถไฟสองรายคือ รถไฟฟ้านันไก และบริษัทรถไฟญี่ปุ่นตะวันตก (JR ตะวันตก)

ชานชาลา
# รถไฟฟ้านันไก
รถไฟฟ้านันไก  เป็นบริษัทเอกชนผู้ให้บริการรถไฟในภาคคันไซของประเทศญี่ปุ่น ก่อตั้งเมื่อค.ศ. 1884 ให้บริการรถไฟในสองเส้นทางหลัก คือสายหลักนันไกและสายโคยะ

 เส้นทาง 
260px|thumb|รถด่วนพิเศษขบวน rapi:t วิ่งระหว่างสถานีนัมบะ-ท่าอากาศยานคันไซ

 สายหลักนันไก (南海本線) : นัมบะ – วะกะยะมะชิ
 สายทะกะชิโนะฮะมะ (高師浜線) : ฮะโงะโระโมะ – ทะกะชิโนะฮะมะ
 13px สายท่าอากาศยาน (空港線) : อิซุมิซะโนะ – ท่าอากาศยานคันไซ
 สายทะนะงะวะ (多奈川線) : มิซะกิโคเอ็ง – ทะนะงะวะ
 สายคะดะ (加太線) : คิโนะกะวะ – คะดะ
 สายวะกะยะมะโกะ (和歌山港線) : วะกะยะมะชิ – วะกะยะมะโกะ

 สายโคยะ (高野線) : ชิโอะมิบะชิ - คิชิโนะซะโตะทะมะเดะ – โกะกุระกุบะชิ
 ให้บริการอยู่: นัมบะ - โกะกุระกุบะชิ
 สายชิโอะมิบะชิ (汐見橋線) : ชิโอะมิบะชิ – คิชิโนะซะโตะทะมะเดะ
 โคยะซังเคเบิล (鋼索線) : โกะกุระกุบะชิ – โคยะซัง
# เล่ห์ลับสลับร่าง
เล่ห์ลับสลับร่าง เป็นนวนิยายแนวรักตลกกึ่งแฟนตาซี ประพันธ์โดยนรอินทร์ ตีพิมพ์ครั้งแรกเมื่อปี พ.ศ. 2545 เนื้อเรื่องเล่าถึงชายหญิงคู่หนึ่งที่คิดว่าตัวเองเหนือกว่าเพศตรงข้าม แต่โชคชะตาก็เล่นตลก เมื่อทั้งคู่ต้องมาสลับร่างเพื่อเรียนรู้ชีวิตของกันและกัน

เล่ห์ลับสลับร่าง วางจำหน่ายในรูปแบบปกอ่อนในปี พ.ศ. 2545 ตีพิมพ์โดยสำนักพิมพ์ดับเบิลนายน์ ต่อมาในปี พ.ศ. 2546 นวนิยายถูกนำไปสร้างเป็นละครโทรทัศน์โดยบรอดคาซท์ ไทย เทเลวิชั่น กำกับการแสดงโดยชนินทร ประเสริฐประศาสน์ ซึ่งนรอินทร์ได้มีส่วนร่วมกับละครในฐานะผู้เขียนบทอีกด้วย นำแสดงโดย เข็มอัปสร สิริสุขะ และ ดอม เหตระกูลในปี พ.ศ. 2560 ถูกนำมาดัดแปลงเป็นละครอีกครั้งหนึ่ง นำแสดงโดย ณเดชน์ คูกิมิยะ และ อุรัสยา เสปอร์บันด์
# เหรียญที่ระลึก "ครบรอบ 20 ปีการทำงานและรับใช้กองทัพแดง"
เหรียญที่ระลึก "ครบรอบ 20 ปีการทำงานและรับใช้กองทัพแดง"   เป็นเหรียญที่ระลึกของสหภาพโซเวียต เนื่องในวาระครบรอบ 20 ปีการก่อตั้งกองทัพโซเวียต ได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 24 มกราคม ค.ศ. 1938 

 สมุดภาพ
# ยุทธการที่กรีซ
ยุทธการที่กรีซ  หรือชื่อรู้จักในเยอรมันคือ ปฏิบัติการมารีทา   เป็นปฏิบัติการบุกครองราชอาณาจักรกรีซ โดย ฟาสซิสต์อิตาลี และ นาซีเยอรมนี (เมษายน 1941) ในช่วง สงครามโลกครั้งที่สอง ยุทธการเริ่มต้นจากรุกรานกรีซในเดือนตุลาคม 1940 ซึ่งเป็นที่รู้จักในชื่อ สงครามอิตาลี-กรีซ และต่อเนื่องโดยการบุกครองโดยเยอรมนีในเดือน เมษายน 1941 ยุทธการจบลงด้วยการที่พลร่มเยอรมนียกพลขึ้นบกที่เกาะครีต (พฤษภาคม 1941) ทำให้ฝ่ายสัมพันธมิตรแพ้ในกรีซแผ่นดินใหญ่ ยุทธการยังเป็นหนึ่งในยุทธการที่ใหญ่ที่สุดในช่วงการทัพบอลข่าน ของเยอรมนี
# ตุลลุส ฮ็อสตีลิอุส
ตุลลุส ฮ็อสตีลิอุส  เป็นบุคคลในตำนานซึ่งได้รับเลือกตั้งเป็นกษัตริย์องค์ที่ 3 แห่งโรม ขึ้นชื่อว่าเป็นกษัตริย์ชาญสงครามLivy, Ab urbe condita, 1:22 "He was not only unlike the last king, but he was a man of more warlike spirit even than Romulus, &c." เขาสามารถพิชิตเมืองอัลบาล็องกา  และนำอัลบาล็องกาเป็นเมืองบริวารของกรุงโรม ต่อมา แมติอุส ฟุแฟติอุส  ผู้เผด็จการของอัลบาล็องกาได้ทรยศกรุงโรม ตุลลุสจึงสั่งให้ทำลายเมืองอัลบาล็องกาและกวาดต้อนผู้คนจากอัลบาล็องกาทั้งหมดไปยังกรุงโรม พวกเขาได้ตั้งรกรากที่โรมและกลายเป็นพลเมืองโรมันLivy, Ab urbe condita, 1:22-30 นอกจากนี้ เขายังทำสงครามกับเมืองฟีเดไน  และเมืองเวยี  ตลอดจนทำสงครามต่อต้านเผ่าชนเซไบน์ (Sabine)Livy, Ab urbe condita, 1:27, 30

ตามบันทึกของลิวี กษัตริย์ตุลลุสเป็นกษัตริย์ที่ไม่ค่อยเชื่อในสิ่งศักดิ์สิทธิ์ เขาไม่ค่อยจะประกอบพิธีกรรมทางศาสนามากนักเนื่องจากคิดว่าเป็นเรื่องที่ไม่จำเป็นสำหรับกษัตริย์ ในสมัยของเขา กรุงโรมต้องประสบกับเหตุการณ์ตามคำที่มีผู้ได้ทำนายไว้ ในระหว่างที่มีพีธีกรรมเก้าวันบนยอดอัลบา ก็ได้เกิดหินถล่มขึ้นขึ้นที่ภูเขาแห่งนั้นและส่งเสียงดังไปถึงยอดเขา ซึ่งถูกตีความว่าชาวอัลบาล้มเหลวการอุทิศต่อเทพเจ้า นำมาซึ่งโรคระบาดร้ายแรงทั่วกรุงโรม กษัตริย์ตุลลุสป่วยและเริ่มมีความเชื่อในเรื่องสิ่งศักดิ์สิทธิ์ ตุลลุสมีบัญชาให้ทำพิธีบวงสรวงแก่เทพจูปิเตอร์ แต่ตุลลุสก็ไม่ได้ประกอบพิธีอย่างถูกต้อง ตัวเขาและบ้านของเขาถูกฟ้าผ่าจนเป็นเถ้าถ่านLivy, Ab urbe condita, 1:31
# กีฬาเทนนิสในซีเกมส์ 2017
เทนนิส ในมหกรรมกีฬา ซีเกมส์ 2017 ที่จะจัดขึ้นในศูนย์กีฬาเทนนิสแห่งชาติ, จาลัน ดูตา ตั้งแต่วันที่ 21 ถึง 26 สิงหาคม พ.ศ. 2560.

ประเทศที่เข้าร่วมการแข่งขัน
ทั้งหมด 71 นักกีฬาจากเก้าชาติที่จะเข้าร่วมการแข่งขันเทนนิสในซีเกมส์ 2017:

 
 
 
 
 
 
 
 
 

ผู้ได้รับเหรียญรางวัล
ชายเดี่ยว  Christopher Rungkat  จิรัฏฐ์ นวสิริสมบูรณ์  Lý Hoàng Nam  วิชยา ตรงเจริญชัยกุลชายคู่ สรรค์ชัย รติวัฒน์  สนฉัตร รติวัฒน์ Francis Casey Alcantara  Ruben Gonzales Lý Hoàng Nam  Nguyễn Hoàng Thiên กิตติพงษ์ วชิรมโนวงศ์  วิชยา ตรงเจริญชัยกุลหญิงเดี่ยว  ลักษิกา คำขำ   Anna Clarice Patrimonio   Stefanie Tan  Andrea Kaหญิงคู่ ณิชาต์ เลิศพิทักษ์สินชัย  เพียงธาร ผลิพืช ลักษิกา คำขำ  นพวรรณ เลิศชีวกานต์ Jawairiah Noordin  Theiviya Selvarajoo Denise Dy  Katharina Lehnertคู่ผสม  ณิชาต์ เลิศพิทักษ์สินชัย  สรรค์ชัย รติวัฒน์  Jessy Rompies  Christopher Rungkat  เพียงธาร ผลิพืช  สนฉัตร รติวัฒน์  Denise Dy  Ruben Gonzales

ตารางเหรียญรางวัล
สัญลักษณ์สี

1    4  2  3  92    1  1  0  23    0  2  2  44   0  0  2  25    0  0  1  15  0  0  1  15   0  0  1  1 รวม  5  5  10  20